Blaze7451/Wiki-th-20250601 huggingface dataset:
พระเจ้าวรวงศ์เธอ พระองค์เจ้าประภาวสิตนฤมล

พระองค์เจ้าประภาวสิตนฤมลและพระสวามี
พระเจ้าวรวงศ์เธอ พระองค์เจ้าประภาวสิตนฤมล (11 มิถุนายน พ.ศ. 2428 - 15 กุมภาพันธ์ พ.ศ. 2506) เป็นพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์สว่าง จักรพันธุ์ และเป็นพระชายาในพระเจ้าบรมวงศ์เธอ กรมพระกำแพงเพชรอัครโยธิน

**พระประวัติ**
พระเจ้าวรวงศ์เธอ พระองค์เจ้าประภาวสิตนฤมล ประสูติเมื่อวันที่ 11 มิถุนายน พ.ศ. 2428 เป็นพระธิดาพระองค์เล็กในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์สว่าง จักรพันธุ์ (ราชสกุลเดิม ศิริวงศ์) พระธิดาในพระสัมพันธวงศ์เธอ พระองค์เจ้ามงคลเลิศ (พระเชษฐาในสมเด็จพระเทพศิรินทราบรมราชินี)
เมื่อแรกประสูติมีพระยศเป็นหม่อมเจ้า ต่อมาเมื่อวันที่ 26 พฤศจิกายน พ.ศ. 2436 พระบาทสมเด็จพระจุลจอมเกล้าเจ้าอยู่หัว ทรงสถาปนาเป็น "พระวรวงศ์เธอ พระองค์เจ้า" ต่อมาเมื่อวันที่ 12 เมษายน พ.ศ. 2443 ทรงเลื่อนเป็น "พระเจ้าวรวงศ์เธอ พระองค์เจ้า"

**พระโอรสธิดา**
พระเจ้าวรวงศ์เธอ พระองค์เจ้าประภาวสิตนฤมล เสกสมรสกับพระเจ้าบรมวงศ์เธอ กรมพระกำแพงเพชรอัครโยธิน เมื่อวันที่ 16 พฤศจิกายน พ.ศ. 2447 มีพระโอรสหนึ่งพระองค์ และมีพระธิดาสามพระองค์ ซึ่งพระโอรสธิดาที่ประสูติแต่พระองค์เจ้าประภาวสิตนฤมล จะมีฐานันดรศักดิ์เป็น พระวรวงศ์เธอ พระองค์เจ้า ทั้งหมด ได้แก่
# พระวรวงศ์เธอ พระองค์เจ้ามยุรฉัตร (7 มีนาคม พ.ศ. 2448 - 11 สิงหาคม พ.ศ. 2513) เสกสมรสกับหม่อมเจ้าโสภณภราไดย สวัสดิวัตน์ มีโอรสหนึ่งคน
# พระวรวงศ์เธอ พระองค์เจ้าหญิง (11 ตุลาคม พ.ศ. 2453 – 6 เมษายน พ.ศ. 2454)
# พระวรวงศ์เธอ พระองค์เจ้าเปรมบุรฉัตร (12 สิงหาคม พ.ศ. 2458 - 24 กรกฎาคม 2524) เสกสมรสกับหม่อมงามจิตต์ บุรฉัตร ณ อยุธยา ไม่มีพระโอรสธิดา
# พระวรวงศ์เธอ พระองค์เจ้าวิมลฉัตร (27 มิถุนายน พ.ศ. 2464  - 5 ธันวาคม พ.ศ. 2552) เสกสมรสกับหม่อมเจ้าอุทัยเฉลิมลาภ วุฒิชัย  มีพระโอรสธิดาสองคน
พระเจ้าวรวงศ์เธอ พระองค์เจ้าประภาวสิตนฤมล สิ้นพระชนม์เมื่อวันที่ 15 กุมภาพันธ์ พ.ศ. 2506 สิริพระชันษา 78 ปี

**พระเกียรติยศ**

**พระอิสริยยศ**
 หม่อมเจ้าประภาวสิตนฤมล (11 มิถุนายน พ.ศ. 2428 - 26 พฤศจิกายน พ.ศ. 2436)- พระวรวงศ์เธอ พระองค์เจ้าประภาวสิตนฤมล (26 พฤศจิกายน พ.ศ. 2436 - 12 เมษายน พ.ศ. 2443)- พระเจ้าวรวงศ์เธอ พระองค์เจ้าประภาวสิตนฤมล (12 เมษายน พ.ศ. 2443 - 15 กุมภาพันธ์ พ.ศ. 2506)

**เครื่องราชอิสริยาภรณ์**
ปี=2448

**พงศาวลี**

**อ้างอิง**
หมวดหมู่:ราชสกุลจักรพันธุ์
หมวดหมู่:ราชสกุลฉัตรชัย
หมวดหมู่:พระเจ้าวรวงศ์เธอ
หมวดหมู่:พระองค์เจ้าหญิง
หมวดหมู่:พระองค์เจ้ายก
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.3
หมวดหมู่:ผู้ได้รับเหรียญรัตนาภรณ์ ว.ป.ร.2‎
หมวดหมู่:ผู้ได้รับเหรียญรัตนาภรณ์ ป.ป.ร.3
หมวดหมู่:ผู้ได้รับเหรียญรัตนาภรณ์ อ.ป.ร.2‎
หมวดหมู่:ผู้ได้รับเหรียญรัตนาภรณ์ ภ.ป.ร.1‎
เทศบาลเมืองไทรม้า

เทศบาลเมืองไทรม้า เป็นองค์กรปกครองส่วนท้องถิ่นประเภทเทศบาลเมืองในอำเภอเมืองนนทบุรี จังหวัดนนทบุรี ท้องที่เทศบาลตั้งอยู่บนพื้นที่ราบลุ่มแม่นํ้าเจ้าพระยา มีลำคลองมาก ในอดีตเป็นพื้นที่ทำสวนแห่งหนึ่ง แต่ในปัจจุบันพื้นที่หลายแห่งได้แปรสภาพเป็นที่อยู่อาศัยในรูปของหมู่บ้านจัดสรรและอาคารชุด

**ที่มาของชื่อ**
เทศบาลไทรม้าตั้งชื่อตามตำบลที่ตั้งเทศบาล คือ ตำบลไทรม้า โดยในสมัยกรุงศรีอยุธยา มีการเดินทางระหว่างบ้านบางกอกกับกรุงศรีอยุธยา ในการเดินทางมีทั้งช้าง ม้า และทหาร ระหว่างการเดินทัพทหารจะนำม้ามาพักในบริเวณที่มีต้นไทรขึ้นหนาแน่นริมฝั่งแม่น้ำเจ้าพระยาฝั่งตะวันตก บริเวณนั้นจึงได้ชื่อว่า "ป่าไทรม้าพัก" และเรียกสั้น ๆ ว่า "ไทรม้า" ต่อมาเมื่อมีผู้คนเข้ามาตั้งบ้านเรือนหนาแน่นมากขึ้น จึงได้รับการจัดตั้งเป็น "ตำบลบางไทรม้า" หรือ "ตำบลไทรม้า"

**ประวัติ**
เทศบาลเมืองไทรม้าเดิมมีฐานะเป็น สภาตำบลไทรม้า ต่อมาได้รับการจัดตั้งเป็น องค์การบริหารส่วนตำบลไทรม้า ใน พ.ศ. 2538 จนกระทั่งได้รับการจัดตั้งเป็น เทศบาลตำบลไทรม้า ใน พ.ศ. 2546 และได้รับการเปลี่ยนแปลงฐานะเป็น เทศบาลเมืองไทรม้า ใน พ.ศ. 2563

**ที่ตั้งและอาณาเขต**
เทศบาลเมืองไทรม้าตั้งอยู่ทางฝั่งตะวันตกของแม่น้ำเจ้าพระยา ห่างจากศูนย์ราชการจังหวัดนนทบุรี 8 กิโลเมตร และห่างจากกรุงเทพมหานคร 12 กิโลเมตร มีอาณาเขตครอบคลุมตำบลไทรม้าทั้งตำบล โดยติดต่อกับเขตองค์กรปกครองส่วนท้องถิ่นข้างเคียงดังต่อไปนี้- ทิศเหนือ ติดต่อกับเขตองค์การบริหารส่วนตำบลท่าอิฐ (อำเภอปากเกร็ด) มีแนวกึ่งกลางคลองวัดแดงเป็นเส้นแบ่งเขต- ทิศตะวันออก ติดต่อกับเขตเทศบาลนครนนทบุรี (อำเภอเมืองนนทบุรี) มีแนวกึ่งกลางแม่น้ำเจ้าพระยาเป็นเส้นแบ่งเขต- ทิศใต้ ติดต่อกับเขตเทศบาลเมืองบางศรีเมืองและเขตเทศบาลเมืองบางกร่าง (อำเภอเมืองนนทบุรี) มีแนวกึ่งกลางคลองอ้อมเป็นเส้นแบ่งเขต- ทิศตะวันตก ติดต่อกับเขตองค์การบริหารส่วนตำบลบางรักน้อย (อำเภอเมืองนนทบุรี) มีแนวกึ่งกลางคลองตามูล, ซอยบางรักน้อย ซอย 18 (วัดบางนา-บ้านบางประดู่), แนวรั้วหมู่บ้านนนทรีปาร์ค, ซอยบางรักน้อย ซอย 16 (วัดบางรักน้อย), ถนนบ้านไทรม้า, ถนนไทรม้า-บางรักน้อย-ท่าอิฐ, ซอยพิศสุวรรณ (กำนันปรีดา) และแนวรั้วหมู่บ้านเพชรลดาเป็นเส้นแบ่งเขต

**หมู่บ้านและชุมชน**
ตามกฎหมายลักษณะปกครองท้องที่ ตำบลไทรม้าแบ่งเขตการปกครองออกเป็น 6 หมู่บ้าน ได้แก่ - หมู่ที่ 1 บ้านวัดแดง - หมู่ที่ 2 บ้านคลองบางกำลัง - หมู่ที่ 3 บ้านคลองหลุมมะดัน - หมู่ที่ 4 บ้านไทรม้าเหนือ - หมู่ที่ 5 บ้านไทรม้าใต้ - หมู่ที่ 6 บ้านบางประดู่
แต่หลังจากที่องค์การบริหารส่วนตำบลไทรม้าได้รับการจัดตั้งเป็นเทศบาล ยังได้มีการจัดตั้งชุมชนขึ้น 10 ชุมชนภายในพื้นที่ ได้แก่- ชุมชนบ้านวัดแดง- ชุมชนบ้านบางกำลัง- ชุมชนบ้านคลองหลุมมะดัน- ชุมชนบ้านวัดเพลง- ชุมชนบ้านไทรม้าเหนือ- ชุมชนบ้านไทรม้าใต้- ชุมชนบ้านบางประดู่- ชุมชนบ้านบางอ้อ- ชุมชนหมู่บ้านซื่อตรง รัตนาธิเบศร์ 1- ชุมชนหมู่บ้านซื่อตรง รัตนาธิเบศร์ 2

**สถานที่สำคัญ**
# สำนักงานเทศบาลเมืองไทรม้า
# วัดบางนา
# วัดเพลง
# วัดไทรม้าเหนือ
# วัดไทรม้าใต้
# วัดแดง
# สถานีรถไฟฟ้าไทรม้า

**อ้างอิง**

**แหล่งข้อมูลอื่น**
  เว็บไซต์เทศบาลเมืองไทรม้า
ไทรม้า
ไทรม้า
ไทรม้า
ไก่ย่าง

ไก่ย่าง
ไฟล์:Gaiyangtaladdonwai06.jpg|thumb|ไก่ย่างบางตาล ตลาดน้ำดอนหวาย จังหวัดนครปฐม
ไก่ย่าง เป็นอาหารยอดนิยมของคนไทย ใช้รับประทานได้ตั้งแต่อาหารจานหลัก อาหารว่าง อาหารเรียกน้ำย่อย หรือกับแกล้ม ซึ่งในแต่ละพื้นที่จะมีสูตรเฉพาะแตกต่างกันออกไป แต่ส่วนใหญ่มักจะนิยมทำให้หนังกรอบ เนื้อนุ่ม และมีความหอมจากเครื่องเทศ โดยรับประทานกับข้าวเหนียว นอกจากนี้อาจมีการปรุงรสเพิ่มเติม เช่น ทาไก่ด้วยขมิ้น หรือทำเป็น ไก่ย่างนมสด ไก่ย่างน้ำผึ้ง เป็นต้น

**อ้างอิง**

**แหล่งข้อมูลอื่น**
  เรื่องไก่ย่างทั่วไทย The Cloud-  SME Thailand
หมวดหมู่:อาหารจากเนื้อไก่
หมวดหมู่:อาหารอีสาน
หมวดหมู่:อาหารลาว
เซตว่าง

สัญลักษณ์แทนเซตว่าง
เซตว่าง (empty set) ในทางคณิตศาสตร์ และที่เจาะจงกว่าคือทฤษฎีเซตหมายถึง เซตเพียงหนึ่งเดียวที่ไม่มีสมาชิก หรือเรียกได้ว่ามีสมาชิก 0 ตัว เซตว่างสามารถเขียนแทนได้ด้วยสัญลักษณ์ "∅" หรือ "" ซึ่งมีต้นกำเนิดมาจากอักษร Ø ในภาษาเดนมาร์กและภาษานอร์เวย์ เสนอโดยกลุ่มของ Nicolas Bourbaki (โดยเฉพาะ André Weil) ในปี ค.ศ. 1939   สัญกรณ์แบบอื่นที่นิยมใช้ตัวอย่างเช่น "{ }", "Λ" และ "0" 
ทฤษฎีเซตเชิงสัจพจน์ (axiomatic set theory) ได้ตั้งสมมติฐานไว้ว่า เซตว่างจำเป็นต้องมีขึ้นเนื่องจากสัจพจน์ของเซตว่าง (axiom of empty set) บางครั้งเซตว่างก็ถูกเรียกว่าเป็น เซตนัลล์ (null set) แต่เซตนัลล์มีความหมายอื่นในเรื่องของทฤษฎีเมเชอร์ ดังนั้นจึงควรหลีกเลี่ยงในการใช้คำนี้

**คุณสมบัติของเซตว่าง**
 ∀A : ∅ ⊆ A- ∀A : A ∪ ∅ = A- ∀A : A ∩ ∅ = ∅- ∀A : A × ∅ = ∅- ∀A : A ⊆ ∅ ⇒ A = ∅- 2∅ = {∅} (ดูเพิ่มที่ เซตกำลัง)- |∅| = 0 ดังนั้นเซตว่างเป็นเซตจำกัด

**อ้างอิง**
 วัชรี กาญจน์กีรติ, พีชคณิตนามธรรม. กรุงเทพฯ : สำนักพิมพ์แห่งจุฬาลงกรณ์มหาวิทยาลัย, 2551. ISBN 978-974-03-2114-9
หมวดหมู่:ทฤษฎีเซต
หมวดหมู่:ศูนย์
หมวดหมู่:ความไม่มี
ประสาทสมอง

เส้นประสาทสมอง
ประสาทสมอง (cranial nerve หรือ cerebral nerve) หรือ เส้นประสาทสมอง เป็นเส้นประสาทที่มีจุดกำเนิดจากสมองและก้านสมองโดยตรง ตรงข้ามกับประสาทไขสันหลังซึ่งมีจุดกำเนิดจากไขสันหลังปล้องต่าง ๆ ประสาทสมองเป็นทางเชื่อมของข้อมูลระหว่างสมองและบริเวณต่างๆ หลายบริเวณ โดยส่วนใหญ่คือบริเวณศีรษะและคอ
ประสาทไขสันหลังลงไปถึงกระดูกสันหลังส่วนคอที่หนึ่ง และประสาทสมองบทบาทสัมพันธ์กันเหนือระดับนี้ ประสาทสมองมีเป็นคู่และอยู่ทั้งสองข้าง ประสาทสมองในมนุษย์มีสิบสองหรือสิบสามเส้นแล้วแต่แหล่งที่มา ซึ่งกำหนดชื่อด้วยตัวเลขโรมัน I–XII และมีการกำหนดเลขศูนย์ให้ประสาทสมองเส้นที่ 0 (หรือประสาทปลาย) ตามลำดับที่มีจุดกำเนิดจากสมองส่วนหน้าไปถึงด้านหลังของสมองและก้านสมอง
ประสาทปลาย ประสาทรับกลิ่น (I) และประสาทตา (II) กำเนิดจากสมองใหญ่หรือสมองส่วนหน้า ส่วนอีกสิบคู่ที่เหลือกำเนิดจากก้านสมอง
ประสาทสมองเป็นองค์ประกอบของระบบประสาทนอกส่วนกลาง โดยยกเว้นประสาทสมองเส้นที่ 2 (ประสาทตา) ซึ่งมิใช่ประสาทส่วนปลายแท้จริงแต่เป็นลำเส้นใยประสาทของไดเอนเซฟาลอน (diencephalon) เชื่อมจอตากับนิวเคลียสงอคล้ายเข่าข้าง (lateral geniculate nucleus) ฉะนั้น ทั้งประสาทตาและจอตาเป็นส่วนหนึ่งของระบบประสาทส่วนกลาง แกนประสาทนำออกของประสาทอีกสิบสองเส้นที่เหลือทอดออกจากสมองและถือเป็นส่วนหนึ่งของระบบประสาทนอกส่วนกลาง ปมประสาทกลางของประสาทสมองหรือนิวเคลียสประสาทสมองกำเนิดในระบบประสาทส่วนกลาง ส่วนมากในก้านสมอง

**รายชื่อเส้นประสาทสมอง**
เส้นประสาทสมองทั้ง 12 คู่สามารถเรียกเป็นชื่อย่อโดยใช้คำว่า "Cranial nerve" หรือ "CN" แล้วตามด้วยเลขโรมันแสดงลำดับที่ของเส้นประสาทคู่นั้น ลำดับที่จะเรียงตามตำแหน่งของนิวเคลียสในก้านสมอง เช่น เส้นประสาทสมองเส้นที่ 3 (CN III หรือ เส้นประสาทกล้ามเนื้อตา) ออกจากก้านสมองในตำแหน่งที่สูงกว่าเส้นประสาทสมองเส้นที่ 12 (CN XII หรือ เส้นประสาทกล้ามเนื้อลิ้น) เพราะจุดเริ่มต้นของเส้นประสาทสมองเส้นที่ 12 จะอยู่ต่ำกว่าของเส้นประสาทสมองเส้นอื่นๆ

**กายวิภาคศาสตร์**
เดิมมนุษย์ถือว่ามีประสาทสมองสิบสองคู่ เลข I–XII หรือ 1–12 มีดังนี้ ประสาทรับกลิ่น (I) ประสาทตา (II) ประสาทกล้ามเนื้อตา (III) ประสาททรอเคลียร์ (IV) ประสาทไทรเจมินัล (V) ประสาทแอบดิวเซนต์ (VI) ประสาทเฟเชียล (VII) ประสาทหู (VIII) ประสาทลิ้นคอหอย (IX) ประสาทเวกัส (X) ประสาทแอกเซสซอรี (XI) และประสาทกล้ามเนื้อลิ้น (XII)

**อ้างอิง**

**บรรณานุกรม**
 มีชัย ศรีใส. ประสาทกายวิภาคศาสตร์. พิมพ์ครั้งที่ 4. กรุงเทพฯ: เยียร์บุ๊คพับลิชเชอร์, 2546.

**แหล่งข้อมูลอื่น**
 Cranial nerve video (Brainfacts.org)

หมวดหมู่:ระบบประสาทนอกส่วนกลาง
กล่องเสียง

กล่องเสียง หรือ ลาริงซ์ (larynx) เป็นอวัยวะในคอของสัตว์เลี้ยงลูกด้วยน้ำนมที่ทำหน้าที่ในการป้องกันท่อลม (trachea) และการทำให้เกิดเสียง ในกล่องเสียงมีสายเสียงแท้หรือเส้นเสียงแท้ (vocal fold) ซึ่งอยู่ใต้บริเวณที่คอหอย (pharynx) แยกออกเป็นท่อลมและหลอดอาหาร (esophagus)

**กระดูกอ่อนของกล่องเสียง**
กระดูกอ่อนของกล่องเสียงได้แก่ กระดูกอ่อนไทรอยด์ (thyroid cartilage), กระดูกอ่อนไครคอยด์ (cricoid cartilage), กระดูกอ่อนอะริทีนอยด์ (arytenoid cartilage), กระดูกอ่อนคอร์นิคิวเลท (corniculate cartilage) และ กระดูกอ่อนคิวนิฟอร์ม (cuneiform cartilage)
กระดูกอ่อนของกล่องเสียง มองจากด้านหลัง

**ภาพอื่นๆ**
หมวดหมู่:ศีรษะและคอ
หมวดหมู่:การสื่อสารของมนุษย์
หมวดหมู่:ระบบทางเดินหายใจ
หมวดหมู่:สัทศาสตร์
หลอดอาหาร

หลอดอาหาร (oesophagus, esophagus, œsophagus; οἰσοφάγος) เป็นอวัยวะของสัตว์มีกระดูกสันหลังที่เป็นท่อกลวงประกอบด้วยกล้ามเนื้อที่อาหารจะผ่านจากคอหอยไปยังกระเพาะอาหาร ในมนุษย์ หลอดอาหารต่อเนื่องกับส่วนกล่องเสียงของคอหอย (laryngeal part of the pharynx) ที่ระดับของกระดูกสันหลังส่วนคอชิ้นที่ 6 และมีความยาว23-25เซนติเมตร

**ภาพอื่น ๆ**

**อ้างอิง**

**แหล่งข้อมูลอื่น**
  Virtual Slidebox at Univ. Iowafix-attempted=yes 
หมวดหมู่:ศีรษะและคอ
หมวดหมู่:อวัยวะ
หมวดหมู่:ระบบทางเดินอาหาร
หมวดหมู่:อก
ออกซฟอร์ดของไลรา

ออกซฟอร์ดของไลรา เป็นหนังสือเรื่องสั้นโดยฟิลิป พูลแมน โดยเขียนเพื่อเป็นวรรณกรรมภาคต่อจากวรรณกรรมไตรภาค ธุลีปริศนา 
เรื่องราวเกิดขึ้นเมื่อ ไลรา ลิ้นเงินมีอายุได้ 15 ปี สองปีหลังจากจบวรรณกรรมไตรภาคไปแล้ว  หนังสือเล่มนี้ตีพิมพ์ออกมาเพื่อให้เหล่าแฟนๆ ได้อ่านระหว่างที่พูลแมนกำลังเขียนหนังสือเรื่อง คัมภีร์แห่งฝุ่นธุลี และยังดำเนินเนื้อเรื่องต่อจากวรรณกรรมไตรภาคอีกด้วย

**เนื้อหา**
ประกอบด้วยเรื่องสี้น "Lyra and the Birds" และ "Oxford by Train, River and Zeppelin" พูลแมนได้กล่าวถึงหนังสือเรื่องนี้ว่า "หนังสือเล่มนี้ได้บรรจุเรื่องราวและอื่นๆ อีกมากมาย สิ่งอื่นๆ ที่ผมพูดถึงนี้อาจจเชื่อมโยงกับเนื้อเรื่องหรืออาจจะไมก็ได้ เพราะมันอาจเชื่อมโยงกับเนื้อเรื่องที่ยังไม่ได้เกิดขึ้น มันยากที่จะบอกครับ"

**อ้างอิง**
หมวดหมู่:งานเขียนของฟิลิป พูลแมน
หมวดหมู่:ธุลีปริศนา
มีดนิรมิต

==เนื้อเรื่องย่อ**
100px
ภายหลังจากที่ลอร์ดแอสเรียลได้ระเบิดช่องว่างระหว่างโลกที่สวาลบาร์ด ก็ทำให้เกิดการเปลี่ยนแปลงใหญ่หลวงกับขั้วโลกเหนือในโลกของไลรา ไลราและลอร์ดแอสเรียลหายไป และผู้คนก็เตรียมทำสงครามกัน

**ซีตากาซซี**
วิล แพร์รี่ได้พบกับประตูบานหนึ่งซึ่งสามารถนำเขาไปยังอีกจักรวาลหนึ่งได้ ที่นั่น เรียกว่า "ซีตากาซซี" ที่ซึ่งเขาและไลรา ลิ้นเงินได้พบกัน และเริ่มปฏิบัติภารกิจ วิลมีเป้าหมายของเขาในการตามหาพ่อและดูแลแม่จากบุคคลกลุ่มหนึ่งซึ่งวิลคิดว่าพวกเขาต้องการกระเป๋าของแม่ซึ่งมีจดหมายของพ่อของเขา ส่วนไลราต้องการค้นหาฝุ่นธุลี และเธอก็พยายามจะหานักเทววิทยาเชิงทดลอง (นักวิทยาศาสตร์) พวกเขาจึงมาที่ออกซฟอร์ดในโลกของวิล ที่น่นไลราได้พบกับชายชราคนหนึ่งซึ่งมีรูปร่างคุ้นตา และแมรี่ มาโลน นักวิทยาศาสตร์ซึ่งทำการวิจัยเกี่ยวกับสสารมืด หลังจาก 1 วันแล้ว พวกเขาก็กลับมาพักผ่อนที่ซีตากาซซีอีกครั้ง

**เซราฟินา เพกคาลาและลี สกอร์บี้**
ระหว่างนั้น เซราฟินา เพกคาลาได้ไปลงเรือของคณะกรรมการว่าด้วยการพลีกรรม นางได้พบว่าคณะกรรมการเกือบจะได้ชื่อที่แท้จริงของไลรา นางจึงไปสังหารเชลยแม่มดได้ทันเวลา เซราฟินา เพกคาลาได้เดินทางต่อไปถึงสถานกงสุณแม่มด ที่ซึ่งนางได้แลกเปลี่ยนข้อมูลกับคนที่ประจำที่นั่น และเดินทางต่อไปยังคุกของลอร์ดแอสเรียล เธอจึงได้ทราบว่าลอร์ดแอสเรียลมีแผนจะล้มล้างระบบและสังหารพระผู้ทรงอานุภาพเสีย นางจึงกลับมาที่เผ่าของนางเพื่อที่จะเตรียมตัว ที่นั่น นางได้เปิดประชุมสภาแม่มดโดยที่แขกกิตติมาศักดิ์สองคน คือ รูต้า สกาดิและลี สกอร์บี้ รูต้า เห็นด้วยในการทำสงคราม และพร้อมจะเดินทางไปด้วย ลี สกอร์บี้มีความตั้งใจที่จะไปหาสตานิสลอส กรัมแมน แม่มดประมาณ 20 นางจึงได้ออกเดินทางไปยังโลกอื่น ส่วนลี สกอร์บี้ก็ไปตามทางของเขา

**อลิธีอามิเตอร์**
เมื่อวิลและไลราไปยังออกซฟอร์ดในเช้าวันรุ่งขึ้น ไลราพบว่าตำรวจได้มาดักรอเธอที่ทำงานของดอกเตอร์มาโลน ซึ่งเธอสามารถหลบหนีมาได้อย่างหวุดหวิด และเด็กทั้งสองก็เรียนรู้ที่จะต้องอยู่ร่วมกันและร่วมมือกัน พวกเขาได้หนีออกมาจากออกซฟอร์ด ระหว่างทางพวกเขาก็ได้รับความช่วยเหลือจากชายชราที่ไลราพบเมื่อวานนี้ พวกเขาสามารถกลับไปยังซีตากาซซีได้ แต่ไลราก็พบว่าอะลิธีอามิเตอร์ของเธอหายไป
วิลและไลราจึงไปพบกับชายคนนั้นอีกครั้ง และพวกเขาก็ได้รับสัญญาว่า พวกเขาจะได้อะลิธีอามิเตอร์คืนถ้าหากพวกเขานำมีดนิรมิตมาให้

**มีดนิรมิต**

**เตรียมสู่สงคราม**

**เดินทางกับแม่มด**

**สตานิสลอส กรัมแมน**

**สื่อ**
มีดนิรมิต ได้ถูกนำเสนอในรูปของละครวิทยุ บน BBC Radio 4 นำแสดงโดย Terence Stamp เป็นลอร์ดแอสเรียล และ Lulu Popplewell เป็นไลรา และการแสดงสองตอน ทีมีระยะเวลานานหกชั่วโมงสำหรับ London's Royal National Theatre ในเดือนธันวาคม 2546 จนถึงเดือนมีนาคม 2547 และรอบสองระหว่างเดือนพฤศจิกายน 2547 จนถึงเดือนเมษายน 2548

**อ้างอิง**
 Lenz, Millicent (2005). His Dark Materials Illuminated: Critical Essays on Phillip Pullman's Trilogy. Wayne State University Press. ISBN 0-8143-3207-2.  - Frost, Laurie (2006). The Elements of His Dark Materials. The Fell Press.

**แหล่งข้อมูลอื่น**
 His Dark Materials | BridgeToTheStars.Net- HisDarkMaterials.org date=2014-03-19 - Graphical timeline (unofficial)
*ISBN 0-440-41833-X (American paperback edition
หมวดหมู่:งานเขียนของฟิลิป พูลแมน
หมวดหมู่:ธุลีปริศนา
สู่เส้นทางมรณะ

==เนื้อเรื่องย่อ**

**ทูตสวรรค์**

**ตามหาไลรา**

**มูเลฟา**

**โลกแห่งคนตาย**

**สงคราม**

**จุดจบของพระผู้ทรงอานุภาพ**

**หลังจากนั้น**

**แยกทาง**

**อ้างอิง**
 id=ISBN 0-8143-3207-2- publisher=The Fell Press

**แหล่งข้อมูลอื่น**
 His Dark Materials | BridgeToTheStars.Net- HisDarkMaterials.org date=2014-03-19 - Graphical timeline (unofficial)
*ISBN 0-345-41337-7 (American paperback edition)
หมวดหมู่:งานเขียนของฟิลิป พูลแมน
หมวดหมู่:ธุลีปริศนา
กาลครั้งหนึ่งในดินแดนทางเหนือ

กาลครั้งหนึ่งในดินแดนทางเหนือ (Once Upon a Time in the North) เป็นเรื่องราวก่อนวรรรณกรรมไตรภาค ธุลีปริศนา และมีแผนจะตีพิมพ์เมื่อ 3 เมษายน 2551 ในสหราชอาณาจักร เป็นการพบกันของลี สกอร์บี้กับยอริก เบริ์นนิสัน--รวมไปถึงเหตุการณืบางประการที่มีผู้มองว่าอาจจะเกิดขึ้นในคัมภีร์แห่งฝุ่นธุลี จะถูกตีพิมพ์เป็นหนังสือเล่มเล็กกับเรื่องราวต่างๆ แทน คล้ายกับออกซฟอร์ดของไลรา
พูลแมนยังได้กล่าวถึงหนังสือเรื่องนี้กับ คัมภีร์แห่งฝ่นธุลี ซึ่งเป็นหนังสือเล่มเล็กอันจะบอกเล่าเรื่องราวของวิล:

**อ้างอิง**
หมวดหมู่:งานเขียนของฟิลิป พูลแมน
หมวดหมู่:ธุลีปริศนา
คัมภีร์แห่งฝุ่นธุลี

คัมภีร์แห่งฝุ่นธุลี น่าจะเป็นหนังสือเล่มสุดท้ายที่อยู่ในเรื่องราวของวรรณกรรมชิ้นเอก ธุลีปริศนา งานเขียนของฟิลิป พูลแมน อันเป็นเรื่องราวของไลรา ลิ้นเงิน สองปีหลังจากเหตุการณ์ในเรื่องออกซฟอร์ดของไลรา และดำเนินเรื่องราวผูกพันกับเล่มที่แล้ว ไลรามีอายุประมาณ 16 ปี เป็นเรื่องราวที่เกี่ยวข้องกับ "ฝุ่นธุลี" และจะกล่าวถึงเรื่องราวที่ยังคงเป็นปริศนาสำหรับธุลีปริศนา ถึงแม้ว่ามันจะไม่ต่อเนื่องกับวรรณกรรมเยาวชนไตรภาค แต่ก็เป็นเหตุการณ์ที่เกี่ยวข้องกับโลกแห่งเดิมและตัวละครตัวเดิมทั้งหมด
พูลแมนได้เริ่มเขียนหนังสือเล่มนี้แล้ว โดยเขียนไว้ในเว็บไซต์ของเขา เมื่อเดือนเมษายน 2548 และในเดือนสิงหาคม 2550 งานเขียนของเขาก็ยังดำเนินอยู่
พูลแมนได้กล่าวถึงหนังสือเล่มนี้ว่า "เป็นหนังสือที่ใหญ่ ใหญ่มาก"

**อ้างอิง**
หมวดหมู่:งานเขียนของฟิลิป พูลแมน
หมวดหมู่:ธุลีปริศนา
เมริดา (ประเทศสเปน)

เมริดา (Mérida) เป็นเมืองหลักของแคว้นเอซเตรมาดูรา ทางภาคตะวันตกของประเทศสเปน ในปี ค.ศ. 2007 มีประชากร  54,893 คน
เมืองเมริดาได้รับการก่อตั้งขึ้นเมื่อ 25 ปีก่อนคริสต์ศักราช ในชื่อภาษาละตินว่า เอเมรีตาเอากุสตา (Emerita Augusta)  ชื่อเมือง "เมริดา" กลายเสียงมาจากชื่อนี้ หลังจากที่จักรพรรดิออกุสตุสแห่งจักรวรรดิโรมันได้มีคำสั่งให้สร้างขึ้นเพื่อป้องกันช่องทางและสะพานข้ามแม่น้ำกวาเดียนา โดยมีกองทหารโรมัน 2 กลุ่มเป็นผู้ตั้งถิ่นฐานเดิม ได้แก่ กองทหารที่ 5 อาเลาได (Legio V Alaudae) และ กองทหารที่ 10 เกมีนา (Legio X Gemina) ต่อมาเมืองนี้ได้กลายเป็นเมืองหลวงของจังหวัดลูซีตาเนียของโรมันและเป็นหนึ่งในเมืองที่สำคัญที่สุดของจักรวรรดิ เมริดาได้อนุรักษ์สถานที่ต่าง ๆ ที่สร้างในสมัยโรมันไว้มากกว่าเมืองอื่น ๆ ของสเปน (รวมทั้งประตูชัยในสมัยจักรพรรดิทราจันด้วย) เนื่องจากเหตุนี้ "กลุ่มโบราณคดีเมริดา" จึงได้รับการประกาศจากองค์การยูเนสโกให้เป็นแหล่งมรดกโลก

**เมืองพี่น้อง**
 ITA โรม, ประเทศอิตาลี- VEN เมริดา, ประเทศเวเนซุเอลา- MEX เมริดา, ประเทศเม็กซิโก- PHI เมริดา, ประเทศฟิลิปปินส์

**อ้างอิง**

**แหล่งข้อมูลอื่น**
  เว็บไซต์ทางการเมืองเมริดา-  พิพิธภัณฑสถานแห่งชาติ ศิลปะโรมัน-  รูปภาพของเมริดาสมัยโรมัน date=2008-12-20 -  ภาพถ่ายเมืองเมริดา: สถานที่สำคัญและทิวทัศน์อื่น ๆ
หมวดหมู่:เมืองในแคว้นเอซเตรมาดูรา
หมวดหมู่:แหล่งมรดกโลกในประเทศสเปน
หมวดหมู่:แหล่งมรดกโลกทางวัฒนธรรม
ซาลามังกา

ซาลามังกา (Salamanca) เป็นเมืองหลักของจังหวัดซาลามังกาในแคว้นกัสติยาและเลออน ทางภาคตะวันตกของประเทศสเปน ตั้งอยู่บนที่ราบสูงริมแม่น้ำตอร์เมส ซึ่งมีสะพานข้ามแห่งหนึ่งสูง 150 เมตร สร้างบนส่วนโค้ง (arch) 26 ชิ้นส่วน โดย 15 ชิ้นส่วนนั้นสร้างขึ้นในสมัยโรมัน ส่วนที่เหลือสร้างขึ้นในคริสต์ศตวรรษที่ 16 ปัจจุบัน (ค.ศ. 2005) ซาลามังกามีประชากร 160,331 คน
ซาลามังกาตั้งขึ้นก่อนสมัยโรมโบราณโดยชาวเคลติเบเรียนเผ่าหนึ่งชื่อ วักไกอี (Vaccaei) โดยเป็นหนึ่งในสองป้อมปราการที่สร้างขึ้นเพื่อป้องกันดินแดนของพวกเขาใกล้แม่น้ำดูเอโร ต่อมาในศตวรรษที่ 3 ก่อนคริสต์ศักราช ชาวคาร์เทจซึ่งนำโดยฮันนิบาลได้เข้าจู่โจมและยึดครองเมืองนี้ จนกระทั่งคาร์เทจสูญเสียอำนาจในคาบสมุทรไอบีเรียให้กับสาธารณรัฐโรมัน เมืองนี้จึงเริ่มมีความสำคัญมากขึ้นในฐานะศูนย์กลางการค้า ในสมัยโรมัน ซาลามังกามีชื่อเรียกว่า "ซัลมันตีกา" (Salmantica)
หนึ่งในช่วงที่สำคัญที่สุดในประวัติศาสตร์ของเมืองนี้คือ ค.ศ. 1218 เมื่อพระเจ้าอัลฟอนโซที่ 9 แห่งเลออนทรงก่อตั้งมหาวิทยาลัยซาลามังกาขึ้นที่เมืองนี้ และหลังจากนั้นไม่นานนัก มหาวิทยาลัยแห่งนี้ก็กลายเป็นหนึ่งในศูนย์กลางทางวิชาการที่สำคัญและมีชื่อเสียงมากที่สุดในยุโรป
ในช่วงสงครามคาบสมุทร (ซึ่งนโปเลียนเข้ามาเกี่ยวข้อง) นั้น ยุทธการที่ซาลามังกาเมื่อวันที่ 22 กรกฎาคม ค.ศ. 1812 เป็นความปราชัยครั้งสำคัญของกองทัพฝรั่งเศส และยังเป็นความสูญเสียครั้งใหญ่ของซาลามังกาด้วย เนื่องจากซีกตะวันตกของเมืองถูกโจมตีเสียหายอย่างหนัก 

**เมืองฝาแฝด**
 Portugal กูอิงบรา ประเทศโปรตุเกส- Germany เวือทซ์บวร์ค ประเทศเยอรมนี- China เหอเฝย์ ประเทศจีน

**ห้องภาพ**

**อ้างอิง**

**แหล่งข้อมูลอื่น**
  City Council of Salamanca-  สำนักงานข้อมูลการท่องเที่ยวของทางการ-  Wiki of the city of Salamanca-  General information on Salamanca-  General information about events in Salamanca-  ข้อมูลการเดินทางท่องเที่ยวเกี่ยวกับซาลามังกา-  Salamanca city guide at  HitchHikers Handbook date=2014-05-17 -  Flag of Salamanca
พิพิธภัณฑ์-  Art Nouveau and Art Decó Museum Casa Lis-  Car History Museum-  Cathedral Museum
หมวดหมู่:เมืองในแคว้นกัสติยาและเลออน
หมวดหมู่:แหล่งมรดกโลกในประเทศสเปน
หมวดหมู่:แหล่งมรดกโลกทางวัฒนธรรม
หมวดหมู่:เมืองหลวงทางวัฒนธรรมของยุโรป
ซานเตียโกเดกอมโปสเตลา

ซานเตียโกเดกอมโปสเตลา (Santiago de Compostela) หรือ ซานเตียโก เป็นเมืองหลักของแคว้นปกครองตนเองกาลิเซีย ตั้งอยู่ทางภาคตะวันตกเฉียงเหนือของประเทศสเปนในจังหวัดอาโกรุญญา ปัจจุบัน (ค.ศ. 2007) มีประชากร 92,919 คน เมืองนี้เคยได้รับการประกาศให้เป็นเมืองหลวงทางวัฒนธรรมของยุโรปประจำปี ค.ศ. 2000 อาสนวิหารซานเตียโกเดกอมโปสเตลาซึ่งเป็นสถาปัตยกรรมแบบโรมาเนสก์ของเมืองนี้ยังเป็นจุดหมายปลายทางของเส้นทางจาริกแสวงบุญสำคัญที่มีมาตั้งแต่สมัยกลางอีกด้วย นั่นคือ เส้นทางนักบุญเจมส์ (Way of St. James; ภาษากาลิเซีย: Camiño de Santiago) 
สันนิษฐานว่าอนารยชนเยอรมันพวกซูเอบีเป็นผู้ตั้งเมืองซานเตียโกเดกอมโปสเตลาขึ้นในปลายคริสต์ศตวรรษที่ 4 หรือต้นคริสต์ศตวรรษที่ 5 ส่วนที่มาของชื่อเมืองนั้นยังไม่แน่ชัด แต่เชื่อกันว่า "Compostela" นี้มาจากคำในภาษาละตินว่า campus stellae (แปลว่า "ท้องทุ่งแห่งดวงดาว") ดังนั้น "Santiago de Compostela" จึงมีความหมายว่า "นักบุญเจมส์ในท้องทุ่งแห่งดวงดาว" มาจากความเชื่อที่ว่ากระดูกของนักบุญเจมส์นั้นถูกส่งมาจากตะวันออกกลางสู่สเปน ต่อมากระดูกเหล่านี้ก็ถูกฝังในที่ซึ่งกลายเป็นมหาวิหารซานเตียโกเดกอมโปสเตลาทุกวันนี้ นอกจากนี้ยังมีความเชื่อว่าชื่อเมืองนี้มาจากคำอื่น ๆ อีก เช่น Composita Tella แปลว่า "พื้นที่ฝังศพ" เป็นต้น

**สถานที่สำคัญ**
 มหาวิหารซานเตียโกเดกอมโปสเตลา- มหาวิทยาลัยซานเตียโกเดกอมโปสเตลา

**เมืองพี่น้อง**
 Argentina บัวโนสไอเรส, ประเทศอาร์เจนตินา- Iran มัชฮัด, ประเทศอิหร่าน- Portugal ซังตียากูดูกาไซ, ประเทศโปรตุเกส- Iran โกม, ประเทศอิหร่าน

**แหล่งข้อมูลอื่น**
  เทศบาลเมืองซานเตียโกเดกอมโปสเตลา-  แนะนำการเดินแสวงบุญสู่ซานเตียโกเดกอมโปสเตลา-  ภาพถ่ายมหาวิหารซานเตียโกเดกอมโปสเตลาและอารามอื่น ๆ ในแคว้นกาลิเซีย-  แนะนำซานเตียโกเดกอมโปสเตลา เกี่ยวกับสิ่งก่อสร้าง ประวัติศาสตร์ วัฒนธรรม และการท่องเที่ยวในเมืองมรดกโลกแห่งนี้-  ภาพถ่ายเมืองซานเตียโกเดกอมโปสเตลา
หมวดหมู่:เมืองในแคว้นกาลิเซีย
หมวดหมู่:แหล่งมรดกโลกในประเทศสเปน
หมวดหมู่:แหล่งมรดกโลกทางวัฒนธรรม
หมวดหมู่:เมืองหลวงทางวัฒนธรรมของยุโรป
หมวดหมู่:นครศักดิ์สิทธิ์
เซโกเบีย

เซโกเบีย (Segovia) เป็นเมืองหลักของจังหวัดเซโกเบียในแคว้นปกครองตนเองกัสติยาและเลออน ประเทศสเปน ตั้งอยู่บริเวณจุดบรรจบระหว่างแม่น้ำเอเรสมา (Eresma) กับแม่น้ำกลาโมเรส (Clamores) ที่ตีนเขากวาดาร์รามา (Sierra de Guadarrama) 
นครนี้มีชื่อเสียงจากอาคารทางประวัติศาสตร์ ซึ่งรวมถึงสถานที่สำคัญสามแห่ง: สะพานส่งน้ำโรมันกลางเมือง, อาสนวิหาร (หนึ่งในอาคารสุดท้ายในยุโรปที่สร้างขึ้นในแบบกอธิก) และปราสาทสมัยกลางที่เป็นหนึ่งในแม่แบบปราสาทซินเดอเรลลาของวอลต์ ดิสนีย์ ใจกลางนครนี้ได้รับการประกาศให้เป็นแหล่งมรดกโลกโดยยูเนสโกใน ค.ศ. 1985

**ศัพทมูลวิทยา**
ชื่อเซโกเบียมีที่มาจากเซลติเบเรียน แม้ว่านักประวัติศาสตร์เชื่อมโยงชื่อเก่าเข้ากับ Segobriga การค้นพบนครโรมันดั้งเดิมในหมู่บ้านซาเอลีเซส (Saelices) ใกล้เคียงล่าสุดปัดตกความเป็นไปได้นั้น ลิวีกล่าวถึง "Segovia" ในเนื้อหาของสงครามเซร์โตเรียน
ในสมัยโรมันและมัวร์ นครนี้มีชื่อเรียกเป็น Sego(u)via (Σεγουβία, Ptolomeo ii. 6. § 56) และ ชิกูบียะฮ์ (شقوبية) ตามลำดับ

**ภูมิศาสตร์**

**ภูมิอากาศ**

**ประวัติ**
การตั้งถิ่นฐานในบริเวณที่ปัจจุบันคือเซโกเบียในบันทึกแรกสุดเป็นดินแดนของชาวเคลต์ ภายหลังตกเป็นของโรมัน นครนี้อาจเป็นสถานที่ตั้งของการสู้รบใน 75 ปีก่อน ค.ศ. ที่กวินตุส ไกซิลิอุส เมเตลลุส ปิอุสเอาชนะกวินตุส เซร์โตริอุสและ Hirtuleius โดยที่ Hirtuleius เสียชีวิตขณะสู้รบ

**สถานที่สำคัญ**
เมืองเซโกเบียเป็นที่ตั้งของสถานที่สำคัญมากมาย ได้แก่ มหาวิหาร สะพานส่งน้ำโรมันที่มีชื่อเสียง ปราสาท และโบสถ์หลายแห่งที่เป็นสถาปัตยกรรมแบบโรมาเนสก์ เช่น ซานเอสเตบัน ซานมาร์ติน และซานมียาน เขตเมืองเก่าล้อมรอบด้วยกำแพงที่สร้างขึ้นตั้งแต่คริสต์ศตวรรษที่ 8 (บนฐานที่มั่นของโรมัน) และได้รับการบูรณะในระหว่างคริสต์ศตวรรษที่ 15 ปัจจุบันเป็นแหล่งมรดกโลกตามการประกาศจากองค์การยูเนสโก- สะพานส่งน้ำ เป็นสัญลักษณ์ที่มีชื่อเสียงของเมืองนี้มากที่สุด สร้างขึ้นในปลายคริสต์ศตวรรษที่ 1 ถึงต้นคริสต์ศตวรรษที่ 2 โดยชาวโรมันขณะที่กำลังขยายอำนาจในคาบสมุทรไอบีเรียเพื่อนำน้ำจากแม่น้ำฟรีโอ (Río Frío) ซึ่งห่างออกไปประมาณ 18 กิโลเมตรเข้าสู่ตัวเมือง ซึ่งต้องยกระดับตัวสะพานขึ้นในช่วง 1 กิโลเมตรสุดท้ายจากภูเขากวาดาร์รามาถึงกำแพงเมืองเก่า- มหาวิหารเซโกเบีย ตั้งอยู่ในจัตุรัสกลางเมือง ออกแบบโดยสถาปนิกควน คิล เด ออนตาญอง (Juan Gil de Hontañón) สร้างในแบบกอทิกตอนปลายระหว่างปี ค.ศ. 1552-1577 (พ.ศ. 2095 - 2120) (เป็นสมัยฟื้นฟูศิลปวิทยาการ) 
เนื่องจากสถานที่ที่สำคัญและมีชื่อเสียงเหล่านี้เอง เซโกเบียจึงเป็นจุดหมายปลายทางของการท่องเที่ยวที่เป็นที่นิยมมากแห่งหนึ่งในประเทศสเปน โดยเฉพาะการท่องเที่ยวแบบไป-กลับจากมาดริดภายในวันเดียว

**เมืองพี่น้อง**
เซโกเบียเป็นเมืองพี่น้องกับเมือง ดังนี้:
*KOR Gangdong-gu โซล ประเทศเกาหลีใต้ (2001)
*ESP นาบัลการ์เนโร แคว้นมาดริด ประเทศสเปน (1999)
*ESP ซันบาร์โตโลเมเดตีราฆานา กรันกานาเรีย ประเทศสเปน (1996)
*FRA ตูร์ แคว้นซ็องทร์-วาลเดอลัวร์ ประเทศฝรั่งเศส (1972)
*BUL แปลแวน จังหวัดแปลแวน ประเทศบัลแกเรีย
*PHL ลัล-โล จังหวัดคากายัน ประเทศฟิลิปปินส์

**อ้างอิง**
หมายเหตุ
อ้างอิง

**แหล่งข้อมูลอื่น**
  Official tourism office of Segovia-  Official Language Schools of Segovia date=2019-06-27 - Segovia photo and video essay  Part I and  Part II-  Segovia city guide at  HitchHikers Handbook-  More than a Roman aqueduct – 10 reasons to visit Segovia city
หมวดหมู่:เมืองในแคว้นกัสติยาและเลออน
หมวดหมู่:แหล่งมรดกโลกในประเทศสเปน
หมวดหมู่:แหล่งมรดกโลกทางวัฒนธรรม
บริษัทมอซิลลา

อาคารสำนักงานบริษัทมอซิลลา
บริษัทมอซิลลา (Mozilla Corporation) เป็นบริษัทย่อยของมูลนิธิมอซิลลา โดยทำหน้าที่ในส่วนประสานงานการพัฒนาซอฟต์แวร์ให้กับทางมูลนิธิ โดยมีซอฟต์แวร์ที่เป็นที่รู้จักคือ มอซิลลา ไฟร์ฟอกซ์ และ มอซิลลา ทันเดอร์เบิร์ด ที่พัฒนาในลักษณะโอเพนซอร์ซจากโปรแกรมเมอร์อาสาสมัคร โดยมีโปรแกรมเมอร์บางส่วนที่ทำงานให้กับทางบริษัท 
บริษัทมอซิลลาก่อตั้งเมื่อ 3 สิงหาคม พ.ศ. 2548 ตั้งอยู่ที่เมืองเมาน์เทนวิวในรัฐแคลิฟอร์เนีย สหรัฐอเมริกา

**บุคคลที่มีชื่อเสียงในบริษัทมอซิลลา**
 มิตเชลล์ เบเกอร์ (Mitchell Baker) - จอห์น ลิลลี (John Lilly)- รีด ฮอฟฟ์แมน (Reid Hoffman) จาก LinkedIn- คริสทอเฟอร์ บลิซเซิร์ด (Christopher Blizzard) จาก เรดแฮต- เดวิด แคมป์ (David Camp)- นีล ดีกิน (Neil Deakin)- แอซา ดอตซ์เลอร์ (Asa Dotzler)- เดฟ มิลเลอร์ (Dave Miller) ผู้พัฒนา บั๊กซิลลา- ไมก์ เชเวอร์ (Mike Shaver)- วินโดว์ สไนเดอร์ (Window Snyder)- จอห์นนี สเตินแบก (Johnny Stenbäck)- จอห์น เรซิก (John Resig)

**อ้างอิง**
 accessdate=3 สิงหาคม 2548

**แหล่งข้อมูลอื่น**
  เว็บบริษัทมอซิลลา
หมวดหมู่:มอซิลลา
โกเฟอร์

โกเฟอร์ (gopher) อาจหมายถึง- กระรอกดิน สัตว์ขนาดเล็กมีลักษณะคล้ายกระรอก อาศัยอยู่ในโพรงใต้ดิน- โกเฟอร์ (โพรโทคอล) ระบบโพรโทคอลในการแจกจ่ายข้อมูลมีลักษณะคล้ายกับเอฟทีพี- โกเฟอร์ (วินนี-เดอะ-พูห์) ตัวละครในเรื่องวินนี-เดอะ-พูห์- รัฐมินนิโซตา โกเฟอร์เป็นชื่อเล่นของรัฐมินนิโซตา และมหาวิทยาลัยมินนิโซตา
ไคลเอนต์ (แก้ความกำกวม)

ไคลเอนต์ (Client) อาจหมายถึง- เครื่องลูกข่าย (Client) ในระบบคอมพิวเตอร์- ลูกค้า ที่สั่งงานโดยตรงและมีความต้องการเฉพาะเช่น งานสถาปนิกหรืองานออกแบบโปรแกรม ซึ่งจะแตกต่างกับลูกค้า (customer)- ไคลเอนต์ (วงดนตรี) วงดนตรีแนวอิเล็กทรอนิกส์จากสหราชอาณาจักร
เครื่องลูกข่าย

เครื่องลูกข่าย หรือ ไคลเอนต์ (client) เป็นระบบหรือแอปพลิเคชันที่สามารถเชื่อมต่อเข้ากับระบบคอมพิวเตอร์อื่นที่เรียกว่าเซิร์ฟเวอร์ได้ คำว่าไคลเอนต์เริ่มมีการใช้เรียกถึงคอมพิวเตอร์ที่ไม่สามารถเรียกใช้งานโปรแกรมคอมพิวเตอร์ในตัวเองได้ แต่สามารถใช้งานโปรแกรมนั้นผ่านทางระบบเครือข่าย
หมวดหมู่:เครือข่ายคอมพิวเตอร์
เร็นเดอริงเอนจิน

เร็นเดอริงเอนจิน (rendering engine) หรือ เลย์เอาต์เอนจิน (layout engine) หรือ ตัววาดหน้าเว็บ เป็นซอฟต์แวร์ที่นำข้อมูลเนื้อหาเว็บในลักษณะ HTML XML ภาพ วิดีโอ ไฟล์ รวมถึงข้อมูลในรูปแบบอื่น เช่น CSS XSL มาแสดงและจัดรูปแบบบนมอนิเตอร์แก่ผู้ใช้ โดยตัวเร็นเดอริงเอนจินนี้มักจะใช้กับ เว็บเบราว์เซอร์ ไคลเอนต์อีเมล หรือแอปพลิเคชันอื่นที่ต้องการแสดงผลข้อมูลเนื้อหาของเว็บ

**รายชื่อเร็นเดอริงเอนจิน**
 เกกโก (Gecko) ถูกใช้ใน ไฟร์ฟอกซ์- ไทรเดนต์ (Trident) ถูกใช้ใน อินเทอร์เน็ตเอกซ์พลอเรอร์- เพรสโต (Presto) ถูกใช้ใน โอเปร่า นินเทนโดดีเอส นินเทนโดวี โนเกีย 770- เว็บคิต (WebKit) ถูกใช้ใน ซาฟารี และ โครม
หมวดหมู่:ซอฟต์แวร์
หมวดหมู่:เว็บไซต์
หมวดหมู่:เว็บเบราว์เซอร์
หมวดหมู่:ตัววาดหน้าเว็บ
เมาน์เทนวิว

ถนนในนครเมาน์เทนวิว
เมาน์เทนวิว (Mountain View) เป็นนครในเทศมณฑลแซนตาแคลรา รัฐแคลิฟอร์เนีย สหรัฐ ตั้งชื่อตามทิวทัศน์ของเทือกเขาแซนตาครูซ จากการสำมะโนในปี ค.ศ. 2020 มีประชากรทั้งหมด 82,376 คน
เมาน์เทนวิว เป็นส่วนสำคัญของประวัติศาสตร์ยุคบุกเบิกและการเติบโตของซิลิคอนแวลลีย์ และเป็นที่ตั้งของบริษัทเทคโนโลยีชั้นสูงหลายแห่ง ในปี ค.ศ. 1956 วิลเลียม ชอกลีย์ (William Shockley) ได้ก่อตั้งบริษัท Shockley Semiconductor Laboratory ในเมาน์เทนวิว ซึ่งเป็นบริษัทแรกในซิลิคอนแวลลีย์ที่พัฒนาอุปกรณ์สารกึ่งตัวนำจากซิลิกอน ปัจจุบันเมาน์เทนวิวเป็นที่ตั้งสำนักงานใหญ่ของบริษัทเทคโนโลยีที่ใหญ่ที่สุดในโลกหลายแห่ง รวมถึง กูเกิลและแอลฟาเบต อิงก์, ยูนิโคดคอนซอร์เทียม, อินทูท, ศูนย์วิจัยเอมส์ (NASA Ames) และส่วนหลักของสำนักงานใหญ่ ไมโครซอฟท์, ไซแมนเทค, 23แอนด์มี, ลิงกต์อิน, ซัมซุง และ ซินอปซิส

**ภูมิศาสตร์**
จากข้อมูลของสำนักงานสำมะโนแห่งสหรัฐ เมาน์เทนวิวมีพื้นที่ทั้งหมด 12.3 ตารางไมล์ (31.8 ตารางกิโลเมตร) โดยที่ 12.0 ตารางไมล์ (31.1 ตารางกิโลเมตร) เป็นพื้นดิน และ 0.27 ตารางไมล์ (0.7 ตารางกิโลเมตร) (2.26%) เป็นน้ำ เมืองนี้มีพรมแดนติดกับเมืองปาโลแอลโต (Palo Alto) และอ่าวซานฟรานซิสโกทางทิศเหนือ ทางทิศใต้ติดกับเมืองลอสแอลทอส (Los Altos) และไม่ตัด|สนามบินมอฟเฟตต์เฟเดอรัล (Moffett Federal Airfield) และทางทิศตะวันออกติดกับเมืองซันนีเวล (Sunnyvale)
เมาน์เทนวิวตั้งอยู่ในส่วนตะวันออกเฉียงใต้และตะวันตกเฉียงใต้ของคาบสมุทรซานฟรานซิสโก เป็นจุดเหนือสุดของทางหลวงของรัฐหมายเลข 85 ซึ่งบรรจบกับทางหลวงของสหรัฐหมายเลข 101 และมีทางหลวงของรัฐหมายเลข 82 ซึ่งสร้างตามแนวเส้นทางประวัติศาสตร์เอลกามีโนเรอัล (El Camino Real) ตัดผ่านเมืองนี้ 
ทางทิศตะวันตกของเมืองคือเทือกเขาแซนตาครูซ เมืองได้รับการตั้งชื่อตามเทือกเขานี้ซึ่งกั้นเมืองจากมหาสมุทรแปซิฟิก เทือกเขาสองแนวเป็นแนวกำหนดเขตของหุบเขาแซนตาแคลรา

**ชุมชน**
เมาน์เทนวิวประกอบด้วยย่านที่อยู่อาศัย, พื้นที่ธุรกิจ ส่วนใหญ่ตั้งอยู่ทางขอบทิศเหนือของเมือง เหนือจากทางหลวงของสหรัฐหมายเลข 101 และทางตะวันออกของทางหลวงของรัฐแคลิฟอร์เนียหมายเลข 85
ย่านบลอซซัมแวลลีย์ (Blossom Valley) ประกอบด้วยย่านเล็ก ๆ ห้าแห่ง ได้แก่สปริงเกอร์เมโดส์ (Springer Meadows), วาร์สิตีพาร์ก (Varsity Park), บลอซซัมแวลลีย์เอสเตตส์ (Blossom Valley Estates), สปริงเกอร์ทรีส์ (Springer Trees) และ เจสต์แรนช์ (Gest Ranch) ซึ่งเป็นบ้านสไตล์ฟาร์มปศุสัตว์ที่สร้างขึ้นในคริสต์ทศวรรษ 1950–60 บนที่ดินที่เคยเป็นสวนผลไม้
ย่านเกวร์นาบากา (Cuernavaca) ตั้งอยู่ใกล้เมืองซันนีเวล (Sunnyvale) เคยเป็นที่ตั้งของสวนเชอร์รี ก่อนที่จะเปลี่ยนเป็นที่อยู่อาศัย ซึ่งสร้างเสร็จในปี ค.ศ. 1989 ที่อยู่อาศัยส่วนใหญ่ในย่านนี้เป็นแบบสเปน มีหลังคามุงกระเบื้องสีแดง
ย่านมอนตาโลมา (Monta Loma) ตั้งอยู่ระหว่างแนวของถนนแซนแอนโทนีโอ, ถนนมิดเดิลฟิลด์, ถนนเรงสตอร์ฟฟ์ (Rengstorff Avenue) และทางด่วนเซนทรัล (Central Expressway) ปัจจุบันย่านนี้เป็นที่ตั้งของบ้านสมัยใหม่แบบแคลิฟอร์เนียในยุคกลางคริสต์ศตวรรษที่ 20

**อ้างอิง**

**แหล่งข้อมูลอื่น**
  ประวัตินครเมาน์เทนวิว date=2011-03-26  en
หมวดหมู่:เมืองในเทศมณฑลแซนตาแคลรา
อาร์ต การ์ฟังเกล

อาร์ต การ์ฟังเกล  (Arthur Ira Garfunkel)  (5 พฤศจิกายน พ.ศ. 2484 - ) นักร้อง นักแต่งเพลง และนักแสดงชาวอเมริกัน หนึ่งในสมาชิกวงดูโอ ไซมอน แอนด์ การ์ฟังเกล ซึ่งมีผลงานร่วมกับพอล ไซมอน ช่วงปี พ.ศ. 2507 - พ.ศ. 2513 ก่อนจะหันมาเป็นนักแสดง และออกผลงานเดี่ยวในระยะหลัง
อาร์ต การ์ฟังเกล เกิดในครอบครัวชาวโรมาเนียเชื้อสายยิว เป็นเพื่อนกับพอล ไซมอน มาตั้งแต่เด็ก เคยมีผลงานร่วมกันมาตั้งแต่ปี พ.ศ. 2499 ในชื่อวงดูโอ "ทอม แอนด์ เจอรี" (การ์ฟังเกลใช้ชื่อแฝงว่า "ทอม กราฟ" ไซมอนใช้ชื่อแฝงว่า "เจอรี แลนดิส") แต่ไม่ประสบความสำเร็จ จึงแยกย้ายกัน ก่อนจะกลับมารวมตัวกันอีกครั้งในปี พ.ศ. 2506 ในชื่อ "ไซมอน แอนด์ การ์ฟังเกล"
ในฐานะศิลปินเดี่ยว อาร์ต การ์ฟังเกล มีซิงเกิลที่ประสบความสำเร็จสองชุด คือเพลง "I Only Have Eyes For You" และ "Bright Eyes" ขึ้นถึงอันดับหนึ่งในประเทศอังกฤษ ปี พ.ศ. 2518 และ พ.ศ. 2522

**ผลงาน**

**อัลบัมในนาม ไซมอน แอนด์ การ์ฟังเกล**
 Wednesday Morning, 3 A.M. (1964) (#24 UK #30 US) - Sounds of Silence (1966) (#13 UK #21 US) - Parsley, Sage, Rosemary and Thyme (1966) (#15 UK #4 US) - Bookends (1968) (#1 UK #1 US) - Bridge Over Troubled Water (1970) (#1 UK #1 US, 8X Platinum) - The Graduate Original Soundtrack (1968) - The Concert in Central Park (1982) 

**อัลบัมเดี่ยว**
 Angel Clare (1973) (US #5 UK #14) - Breakaway (1975) (US #9 UK #7) - Watermark (1977) (US #19 UK #25) - Fate for Breakfast (1979) (US #67 UK #2) - Scissors Cut (1981) (US #113 UK #51) - The Art Garfunkel album (Non-US collection) (1984) (UK #12) - The Animals Christmas Album (together with Amy Grant) (1986) - Lefty (1988) (US #134) - Garfunkel (1989) (collection) - Up 'til Now (1993) - Across America (live) (1997) - Songs from a Parent to a Child (1997) - Everything Waits to Be Noticed (2002) - Some Enchanted Evening (2007) 

**ผลงานแสดง**
 Catch-22 (1970)- Carnal Knowledge (1971)- Bad Timing (1980)- Good to Go (aka Short Fuse) (1986)- Boxing Helena (1993)

**แหล่งข้อมูลอื่น**
  เว็บไซต์ทางการ- name=Art Garfunkel
หมวดหมู่:นักดนตรีชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:ชาวอเมริกันเชื้อสายโรมาเนีย
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากควีนส์
เวชศาสตร์การกีฬา

เวชศาสตร์การกีฬา (Sports medicine) เป็นสาขาวิชาที่เกี่ยวข้องกับการป้องกัน วินิจฉัย และรักษาการบาดเจ็บที่เกี่ยวข้องกับการออกกำลังกายหรือกีฬา เช่น ความผิดปกติของข้อต่อหรือกล้ามเนื้อซึ่งเกิดจากกิจกรรมทางกายภาพ 

**นักเวชศาสตร์การกีฬา**
นักเวชศาสตร์การกีฬา หรืออาจเรียกว่า นักกีฬาเวชศาสตร์ นั้น  เป็นบุคลากรที่สำคัญในด้านเวชศาสตร์การกีฬาของทีมงานเวชศาสตร์ฟื้นฟู นักเวชศาสตร์การกีฬา เป็นผู้ที่สำเร็จการศึกษาระดับปริญญาทางด้านวิทยาศาสตร์การกีฬา หรือด้านพลศึกษา แล้วเข้ามาทำงานในโรงพยาบาลเป็นส่วนหนึ่งของงานเวชศาสตร์ฟื้นฟู
ผู้ที่จัดว่าเป็นนักเวชศาสตร์การกีฬานั้นต้องปฏิบัติงานในโรงพยาบาล หากเป็นผู้ที่ให้คำแนะนำทางด้านการออกกำลังกายในโรงออกกำลังกาย (ยิม) แล้ว จะเรียกว่า นักวิทยาศาสตร์การกีฬา

**ขอบเขตของงานด้านเวชศาสตร์การกีฬา**
นักเวชศาสตร์การกีฬา เป็นผู้ให้การรักษาด้วยการออกกำลังกายอย่างเป็นระบบ เช่นเดียวกับการให้การฟื้นฟูนักกีฬาที่ได้รับบาดเจ็บ ด้วยการประยุกต์ใช้เครื่องมือออกกำลังกาย และหลักวิทยาศาสตร์การกีฬา (Sport science) ต่างๆ โดยมีการกำหนดโปรแกรมการออกกำลังกาย เพื่อเสริมสร้างสมรรถภาพร่างกายแก่ผู้ป่วยและนักกีฬาที่บาดเจ็บ ให้มีสมรรถภาพทางกายและสมรรถภาพทางการกีฬาใกล้เคียงก่อนการบาดเจ็บหรือให้มีสมรรถภาพทางกีฬามากขึ้นกว่าเดิม
นอกเหนือจากการให้การรักษาแล้ว นักเวชศาสตร์การกีฬายังเป็นผู้ทำการทดสอบต่างๆตามคำสั่งการรักษาของแพทย์ เพื่อประเมินสมรรถภาพทางกายและสมรรถภาพทางการกีฬา โดยการใช้เครื่องมือต่างๆ เช่น ประเมินปริมาณการใช้อ๊อกซิเจนของร่างกาย (Oxygen consumption) ประเมินสมรรถภาพปอด (Lung function test) ประเมินความคล่องตัว (Agility test) ประเมินการเคลื่อนไหวด้วยเครื่องมือ (Instrumental gait analysis) เป็นต้น
นอกจากนี้ ยังเป็นผู้คำแนะนำ และให้ความรู้ด้านวิทยาศาสตร์การแพทย์และการออกกำลังกายประเภทต่างๆ และจัดการทดสอบสมรรถภาพประจำปีอีกด้วย

**เวชศาสตร์การกีฬาในต่างประเทศ**
เชื่อกันว่างานด้านเวชศาสตร์การกีฬามีมาตั้งแต่สมัยกรีกโบราณ โดยมีการประยุกต์ใช้ศาสตร์ด้านนี้ในการเสริมสร้างสมรรถภาพทางการกีฬา แก่นักกีฬาที่เข้าแข่งขันกีฬาโอลิมปิก
ในต่างประเทศ งานด้านเวชศาสตร์การกีฬาจัดว่าเฟื่องฟูมาก โดยเฉพาะในประเทศที่เป็นมหาอำนาจทางการกีฬา เช่น อเมริกา ประเทศต่างๆในยุโรป รัสเซีย จีน ออสเตรเลีย และญี่ปุ่น เป็นต้น โดยมีการเรียนการสอนบุคลากรทางด้านนี้ ทั้งนักเวชศาสตร์การกีฬาและแพทย์เวชศาสตร์การกีฬา และมีการตั้งองค์กรหรือสถาบันต่างๆขึ้นมาเพื่องานด้านเวชศาสตร์การกีฬาโดยตรง

**เวชศาสตร์การกีฬาในประเทศไทย**
งานเวชศาสตร์การกีฬาในประเทศไทย ไม่ค่อยเป็นที่รู้จักในวงกว้างเท่าไร และไม่ค่อยได้นำมาใช้อย่างจริงจัง เนื่องจากขาดงบประมาณ อีกทั้งทัศนคติและความคุ้นชินกับรูปแบบการฝึกสอนแบบเดิมๆของนักกีฬา และผู้เกี่ยวข้อง จึงเป็นเหตุให้ปริมาณของนักเวชศาสตร์การกีฬาในประเทศไทยมีไม่มากนัก ในประเทศไทยมีบริการด้านเวชศาสตร์การกีฬาแต่ในโรงพยาบาลขนาดใหญ่ในกรุงเทพฯ และเมืองใหญ่ๆ และโรงพยาบาลของมหาวิทยาลัยต่างๆ เท่านั้น วิชิต

**ดูเพิ่ม**
 เวชศาสตร์ฟื้นฟู

**อ้างอิง**
 ตำราเวชศาสตร์ฟื้นฟู. นพ.เสก อักษรานุเคราะห์ บรรณาธิการ. จัดพิมพ์โดยสมาคมเวชศาสตร์ฟื้นฟูแห่งประเทศไทย.
หมวดหมู่:การแพทย์เฉพาะทาง
หมวดหมู่:เวชศาสตร์ฟื้นฟู
หมวดหมู่:วิทยาศาสตร์สุขภาพ
หมวดหมู่:วิชาชีพทางด้านสาธารณสุข
หมวดหมู่:การรักษาทางการแพทย์
หมวดหมู่:กีฬา
ธงฉาน (สหรัฐ)

ธงฉานของสหรัฐอเมริกา เป็นธงฉานที่ใช้ในทะเลอย่างหนึ่ง (maritime flag) ซึ่งใช้หมายถึงประเทศสหรัฐอเมริกา โดยการชักขึ้นที่เสาธงหัวเรือรบในสังกัด ปกติแล้วกองทัพเรือสหรัฐอเมริกาจะเป็นผู้ใช้ธงชนิดนี้ แต่ก็ปรากฏเช่นกันว่ามีเรือของหน่วยงานอื่นๆ ของรัฐบาลสหรัฐที่ใช้ธงฉานประจำหัวเรือ ซึ่งได้แก่ หน่วยหน่วยป้องกันชายฝั่ง (United States Coast Guard) กองบัญชาการการลำเลียงทางทหารของกองทัพเรือสหรัฐ (Military Sealift Command) และสำนักงานบริหารสมุทรศาสตร์และบรรยากาศแห่งชาติ (National Oceanic and Atmospheric Administration)
ธงฉานแบบที่ใช้ตลอดมาก่อนมีการเปลี่ยนแบบธงใน พ.ศ. 2545 เป็นธงพื้นสีน้ำเงิน มีรูปดาวห้าแฉกสีขาว ตามแบบที่ปรากฏในมุมธงด้านคันธงของธงชาติสหรัฐอเมริกา มีชื่อเรียกว่า "ธงยูเนี่ยนแจ็ค" (Union Jack - ชื่อดังกล่าวนี้ไม่เกี่ยวข้องกับธงชาติสหราชอาณาจักร ซึ่งมีชื่อเรียกอย่างเดียวกัน) จำนวนดาวที่ปรากฏบนธงนั้นเป็นไปในทำนองเดียวกันกับธงชาติ กล่าวคือ จะมีการเพิ่มจำนวนดาวทุกครั้งที่มีการเพิ่มรัฐในความปกครองของประเทศ
นับแต่วันที่ 11 กันยายน พ.ศ. 2545 กองทัพเรือสหรัฐอเมริกาได้เปลี่ยนมาใช้ธง "เฟิร์สต์เนวีแจ็ค" (First Navy Jack)  เป็นธงฉานประจำกองทัพเรือ มีลักษณะเป็นธงริ้วแดงสลับขาว 13 ริ้ว กลางธงมีรูปงูหางกระดิ่ง ตอนล่างของรูปดังกล่าวมีข้อความ "DONT TREAD ON ME" (แปลได้ตรงตัวว่า "อย่าเหยียบย่ำข้า") ซึ่งมีที่มาจากธงฉานสมัยแรกที่กองทัพเรือสหรัฐฯ ใช้ในสงครามปฏิวัติอเมริกา ส่วนธงยูเนี่ยนแจ็คเดิมนั้นคงให้ใช้ในเรือของรัฐบาลที่ไม่ได้สังกัดกองทัพเรือสหรัฐฯ เท่านั้น

**ประวัติ**

**พัฒนาการ**

**อ้างอิง**
หมวดหมู่:กองทัพเรือสหรัฐ
หมวดหมู่:ธงในสหรัฐอเมริกา
หมวดหมู่:ธงฉาน
คุณภาพของการให้บริการ

คุณภาพของการให้บริการ (quality of service ย่อว่า QoS) หรือ  ใน ATM จะหมายถึงการรับรองอัตราข้อมูลขั้นต่ำ และอัตราข้อมูลสูงสุดที่เครือข่ายสามารถรองรับได้ ในกรณีที่มีข้อมูลมากกว่าอัตราที่กำหนด แพ็กเก็ตอาจจะไปส่งไม่ถึงปลายทางก็เป็นได้ จากปัญหานี้ ATM จึงได้ปรับเทคนิคเพื่อหลีกเลี่ยงการสูญเสียของข้อมูล โดยใช้เทคนิคการปรับจราจร (traffic shaping) เพื่อกำหนดให้แพ็กเก็ตเป็นไปตามข้อกำหนดที่วางไว้ และอีกเทคนิคหนึ่งที่ใช้คือ การกำหนดนโยบายจราจร (traffic policing)

**อ้างอิง**
 "Deploying IP and MPLS QoS for Multiservice Networks: Theory and Practice" by John Evans, Clarence Filsfils (Morgan Kaufmann, 2007, ISBN 0-12-370549-5)-  คุณภาพการให้บริการไวแมกซ์fix-attempted=yes 
หมวดหมู่:การจัดการ
หมวดหมู่:วิศวกรรมโทรคมนาคม
ชเว โย-ซัม

ชเว โย-ซัม (hanja=崔堯三 หรือ 崔堯森) เป็นอดีตนักมวยสากลชาวเกาหลีใต้ เกิดเมื่อวันที่ 16 ตุลาคม พ.ศ. 2516 ที่เมืองช็องอึบ จังหวัดช็อลลาเหนือ  ประเทศเกาหลีใต้ เสียชีวิตเมื่อวันที่ 3 มกราคม พ.ศ. 2551 หลังจากหมดสติหลังการชกชนะคะแนน "เฮรี่ อาร์มอน" จนแพทย์ประกาศว่าสมองตายเมื่อวันที่ 2 มกราคม และผู้เป็นมารดายอมให้ถอดเครื่องช่วยหายใจเมื่อวันที่ 3 มกราคม สถิติการชก 37 ครั้ง ชนะ 32 (น็อค 19) แพ้ 5 

**ประวัติ**
ชเวเริ่มชกมวยสากลเมื่อ พ.ศ. 2536 โดยขึ้นชกครั้งแรกชนะคะแนนลี แตกิลได้ในกำหนด 4 ยก หลังจากนั้นขึ้นชกหาประสบกสรณ์เรื่อยมาจน พ.ศ. 2542 จึงได้ชิงแชมป์โลกรุ่นไลท์ฟลายเวท สภามวยโลกและเป็นฝ่ายชนะคะแนนสมาน ส.จาตุรงค์ ได้แชมป์มาครอง ป้องกันตำแหน่งได้ 3 ครั้งก็เสียแชมป์ให้ฮอร์เก้ อาร์เช่ไป หลังจากเสียแชมป์ ชเวยังไม่แขวนนวม และมีโอกาสขึ้นชิงแชมป์โลกของสมาคมมวยโลกอีก 2 ครั้งใน พ.ศ. 2546 และ 2547 แต่ไม่สำเร็จ หลังจากนั้น ชเวหันมาชิงแชมป์เงาขององค์กรมวยโลกและคว้าแชมป์มาครองได้สำเร็จ
ชเวขึ้นชกป้องกันตำแหน่งครั้งสุดท้ายเมื่อ 25 ธันวาคม พ.ศ. 2550 กับ เฮรี่ อาร์มอน จากอินโดนีเซีย ในยกสุดท้าย ชเวถูกหมัดของอาร์มอนลงไปนับ 8 แม้จะลุกขึ้นมาได้แต่อาการไม่สู้ดี พอดีระฆังหมดยกสุดท้ายดังขึ้นเสียก่อน ชเวจึงเป็นฝ่ายชนะคะแนนไป หลังจากนั้น ชเวหมดสติด้วยอาการเลือดคั่งในสมอง จนต้องผ่าตัดสมองและสุดท้าย ชเวเสียชีวิตเมื่อ 3 มกราคม พ.ศ. 2551

**เกียรติประวัติ**
 แชมป์ OPBF รุ่นไลท์ฟลายเวท 
** ชิง 3 ธันวาคม 2539 ชนะคะแนน เคนโซ อันโด ที่ ญี่ปุ่น
** ป้องกันแชมป์ครั้งที่ 1, 15 มีนาคม 2540 ชนะน็อค อลัน ญานิตา ยก 5 ที่ เกาหลีใต้
** ป้องกันแชมป์ครั้งที่ 2, 10 เมษายน 2541 ชนะคะแนน จูน อาร์ลอส ที่ เกาหลีใต้- ป้องกันแชมป์ครั้งที่ 3, 27 สิงหาคม 2541 ชนะน็อค เรกี พาลาบรีกา ยก 2 ที่ เกาหลีใต้
** สละแชมป์- แชมป์โลก WBC รุ่นไลท์ฟลายเวท
** ชิง 17 ตุลาคม 2542 ชนะคะแนน สมาน ส.จาตุรงค์ ที่ โซล
** ป้องกันแชมป์ครั้งที่ 1, 17 มิถุนายน 2543 ชนะน็อค ชาติ เกียรติเพชร ยก 5 ที่ โซล
** ป้องกันแชมป์ครั้งที่ 2, 30 มกราคม 2544 ชนะน็อค สมาน ส.จาตุรงค์ ยก 7 ที่ โซล
** ป้องกันแชมป์ครั้งที่ 3, 23 กุมภาพันธ์ 2545 ชนะน็อค ชินโกะ ยามากูชิ ยก 10 ที่ ญี่ปุ่น
** เสียแชมป์ 6 กรกฎาคม 2545 แพ้น็อค ฮอร์เก อาร์เช ยก 6 ที่ เกาหลีใต้- แชมป์เงา WBO รุ่นฟลายเวท
** ชิง 16 กันยายน 2550 ชนะคะแนน เทอดเกียรติ จันทร์แดง ที่ เกาหลีใต้
** ป้องกันแชมป์ครั้งที่ 1, 25 ธันวาคม 2550 ชนะคะแนน เฮรี อามอน ที่ เกาหลีใต้- เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นไลท์ฟลายเวท เมื่อ 15 พฤศจิกายน 2546 แพ้คะแนน เบบิส เมนโดซา ที่ เกาหลีใต้
** ชิงแชมป์โลก WBA รุ่นฟลายเวท เมื่อ 9 กันยายน 2547 แพ้คะแนน โลเรนโซ ปาร์รา ที่ เกาหลีใต้

**อ้างอิง**
 ก๋องแก๋งจอมพลัง. โย ซัม แช ไม่รอด... ลาโลกแล้ว. นิตยสารมวยโลก. ปีที่ 25 ฉบับที่ 1218 มกราคม 2551. หน้า 8-10-  สถิติการชก boxrec.com 

**แหล่งข้อมูลอื่น**
  Looking at Yo Sam Choi
2551
หมวดหมู่:นักมวยสากลชาวเกาหลีใต้
หมวดหมู่:แชมป์ OPBF
หมวดหมู่:แชมป์โลก WBC
หมวดหมู่:แชมป์เงา WBO
หมวดหมู่:นักมวยที่เสียชีวิตจากการชกมวย
หมวดหมู่:บุคคลจากจังหวัดช็อลลาเหนือ
ณ บางช้าง

ณ บางช้าง เป็นสกุลซึ่งเป็นพระญาติวงศ์ในสมเด็จพระอมรินทราบรมราชินี พระอัครมเหสีในพระบาทสมเด็จพระพุทธยอดฟ้าจุฬาโลกมหาราช  
สกุล ณ บางช้าง นับว่าเป็นหนึ่งในนามสกุลเก่าแก่ของไทย    
ตระกูล ณ บางช้าง สืบเชื้อสายจากเจ้าเมืองคนแรกของเมืองบางช้าง ซึ่งคือ พระยาสมุทรสงคราม (ศร)

**อ้างอิง**
  หน้า =  (พิมพ์เป็นอนุสรณ์งานพระราชทานเพลิงศพศาสตราจารย์ นายแพทย์เอิบ ณ บางช้าง ม.ป.ช., ม.ว.ม., ท.จ.)-  หน้า = - http://na-bangxang.webs.com date=2013-06-18 
สอิ้ง รัตนกุล (ณ บางช้าง. ลำดับราชินิกุลบางช้าง, หจก.ศิวพร,11 มีนาคม 2501. 111 หน้า. (พิมพ์เป็นอนุสรณ์งานพระราชทานเพลิงศพ ร.ต.อ. ขุนวารินทรสัญจร (ขาว ณ บางช้าง)
หมวดหมู่:ราชินิกุล
สกุล ณ บางช้าง
Code division multiple access

ซีดีเอ็มเอ : CDMA (Code Division Multiple Access Technology) อาจนิยามความหมายว่า “เทคโนโลยีการเข้ารหัสข้อมูลด้วยการกระจายหลายช่องทาง” ที่ใช้ในการส่งข้อมูลไม่ว่าจะเป็น DATA หรือ VOICE จากผู้ใช้โทรศัพท์เคลื่อนที่ลูกข่าย (Terminal) คนที่หนึ่ง กระจาย/แพร่หรือส่งต่อให้ไปยังอีกคนหนึ่ง โดยข้อมูลที่ส่งไปจะถูกเข้ารหัสต่าง ๆ กันภายในช่องทางเกทเวย์ (Gateway/ Terminal Gate Slotted) ช่องเดียวกันในช่วงเวลาเดียวกันไปพร้อมๆกันได้โดยไม่ต้องมาจากแหล่งเดียวกันและเป็นชนิดข้อมูลเดียวกันเลยก็ได้ (ที่ข้อมูลนั้น ๆ อาจมีผสมกันทั้ง Voice หรือ Data หรืออย่างใดอย่างหนึ่งเลยก็ได้) ทำให้เกิดประสิทธิภาพในการบริหารจัดการช่วงคลื่นวิทยุช่องส่งกำลังสัญญาณ(ช่วงคลื่นความถี่) หรือ Spectrum of Radio Cellular ที่มีอยู่ได้อย่างคุ้มค่ามากที่สุดชนิดนึง กล่าวง่าย ๆ คือ เทคโนโลยีนี้มีความสามารถที่จะบริหารจัดการของข้อมูลหลายประเภทที่มาจากหลายเครื่องลูกข่ายมาบีบอัดเข้ารหัสเฉพาะจุดปลายทางที่ต้องการแลกเปลี่ยนได้ไม่จำกัดในเวลาเดียวกันได้
ซึ่งในประเทศไทยมีผู้ให้บริการที่เครือข่ายมาจากโครงข่าย CDMA มาตั้งแต่แรกที่สามารถอัพเกรดโครงข่ายเดิมในมือขึ้นเป็น W-CDMA ให้บริการ 3G W-CDMA ที่กลุ่มทรูฯ แจ้งเปลี่ยนนามนิติบุคคลคู่สัญญาสัมปทานและเครือข่ายใหม่เป็น Truemove-H (บมจ. Real Move) หลังจากได้สิทธิ์รับช่วงต่อคลื่นสัมปทาน Hutch บนความถี่ 700/2,100 mHz ฝั่ง CDMA โดยให้บริการเครือข่ายแบบลูกผสมด้วยการโรมมิ่งร่วมกับคลื่นของ Truemove (บมจ. TA Orange) บน ความถี่ 850/1,900 mHz เพื่อรองรับสลับช่วงต่อเนื่องกับ GPRS/EDGE ฝั่ง GSM สำเร็จได้เป็นรายแรก คือ Truemove-H (ทรูมูฟเอช) ซึ่งเกิดขึ้นจากการควบรวมกิจการระหว่าง Truemove และ Hutch หรือรู้จักกันเป็นผู้ให้บริการเครือข่ายเอกชนรายที่ 4 ของไทยให้บริการครอบคลุมทั้ง 4 ภาค 24 จังหวัดและกรุงเทพมหานคร ก่อนควบรวมกิจการกับ ทรูมูฟ : truemove ก็คือ ฮัทชิสัน ซีเอที ไวเลส มัลติมีเดีย : Hutchison CAT Wireless Multimedia หรือ ฮัชท์ : Hutch และในส่วนภูมิภาคจังหวัดอื่น ๆ ที่เหลือโดยรัฐคือ กสท. โทรคมนาคมในชื่อ แคท ซีดีเอ็มเอ : CAT CDMA ที่เป็น 2 ผู้ให้บริการโทรศัพท์มือถือที่ให้บริการในเทคโนโลยี CDMA2000 1x
ในยุค 2G และรีแบรนด์เป็น my3G by CAT,  my4G by NT และปัจจุบันคือ NT Mobile 5G 
CDMA (Code Division Multiple Access) เป็นรูปแบบของเทคโนโลยีการสื่อสารอีกประเภทหนึ่งที่มีให้บริการอย่างแพร่หลาย ได้รับการคิดค้นและพัฒนาโดยบริษัท Qualcomm ระบบ CDMA จะทำงานโดยการแปลงคลื่นเสียงไปเป็นข้อมูลดิจิแบบตอล และถูกนำไปเข้ารหัสเฉพาะสำหรับการใช้งานในแต่ละครั้ง ซึ่งทำให้ระบบ CDMA นั้นสามารถรองรับการใช้งานจากเครื่องลูกข่ายได้ในจำนวนมาก
ในระบบ CDMA นั้นยังแบ่งเทคโนโลยีออกไปได้หลายแบบ เช่น CDMA One (IS-95A และ IS-95B), CDMA 2000 1x และ CDMA 2000 1xEVCDMA 2000 1x เป็นเทคโนโลยีที่ได้รับการพัฒนาขึ้นมาจาก CDMA เดิม โดยได้เพิ่มความสามารถในด้านการรองรับการใช้งานโทรศัพท์ และการรับส่งข้อมูลให้มีความเร็วเพิ่มขึ้นเป็น 153 kbps ทำให้สามารถใช้งานมัลติมีเดียได้สะดวกมากขึ้น

**รูปแบบของ CDMA**
 CDMA2000- CDMA2000 1x- CDMA2000 1x ev-do

**อ้างอิง**
  CDMA Spectrum date=2011-07-07 - CAT CDMA
หมวดหมู่:การสื่อสาร
หมวดหมู่:วัดในจังหวัดปราจีนบุรี

ปราจีนบุรี
ปราจีนบุรี
หมวดหมู่:ศาสนสถานในจังหวัดปราจีนบุรี
หมวดหมู่:ศาสนาพุทธในจังหวัดปราจีนบุรี
หมวดหมู่:วัดในจังหวัดฉะเชิงเทรา

ฉะเชิงเทรา
ฉะเชิงเทรา
หมวดหมู่:ศาสนสถานในจังหวัดฉะเชิงเทรา
หมวดหมู่:ศาสนาพุทธในจังหวัดฉะเชิงเทรา
กระ

กระบนผิวหน้าของเด็ก
กระมี 3 ชนิด คือ กระตื้น กระลึก และกระเนื้อ

**กระตื้น**
จะมีลักษณะเป็นจุดสีน้ำตาล มักเป็นบริเวณใบหน้าหรือส่วนที่โดนแสงบ่อยๆ กระตื้นยังแบ่งเป็น 2 ชนิดคือ
# Freckie มักพบในเด็กและวัยรุ่น กระนี้จะมีสีเข้มขึ้นและเห็นชัดเจนถ้าไปโดนแดด และจะจางลงเมื่อไม่โดนแดด
# Solar Lentigo หรือกระแดด พบบ่อยในผู้ใหญ่ เกิดจากการผลิดเม็ดสีมากกว่าปกติจะแตกต่างจากกระชนิดที่ 1 คือสีจะไม่จากลงถึงแม้ว่าจะหลีกเลื่ยงแสงแดดแล้วก็ตาม แถมยังเพิ่มจำนวนมากขึ้นตามอายุ

**กระลึก**
มีลักษณะเป็นจุดสีเทาหรือฟ้าอมเทาหลายจุดที่บริเวณโหนกแก้มสองข้าง มักพบในผู้หญิงเอเชียเนื่องจากมีเซลล์สร้างเม็ดสีขึ้นผิดที่ คือไปอยู่ชั้นหนังแท้ เพราะฉะนั้นกระลึกพวกนี้จึงไม่ตอบสนองต่อการทายากำจัดฝ้า

**กระเนื้อ**
มีลักษณะเป็นตุ่มสีน้ำตาลหรือดำ ซึ่งค่อยๆ ขยายขนาดขึ้นช้าๆ เป็นตุ่มแบนขนาดใหญ่มีขอบชัดเจน ผิวอาจจะเรียบหรือขรุชระก็ได้ ส่วนมากจะเริ่มเป็นตั้งแต่วัยกลางคน และค่อยๆ เพิ่มจำนวนและขนาดขึ้นช้าๆ ตามอายุ มักพบรอยโรคที่ใบหน้าและส่วนของลำตัวผู้ที่มีการตกกระแบบนี้มักมีประวัติคนในครอบครัวเป็นด้วย

**การรักษา**
กระตื้นนิยมรักษาด้วยเลเซอร์ซึ่งทำให้เกิดสะเก็ดขาวและหลุดออกไป แต่เนื่องจากเป็นกรรมพันธุ์กระนี้จะกลับมาขึ้นใหม่อีกหากไปโดนแสงแดดจัด ส่วนกระลึกแนะนำให้รทำไอพีแอล
ผู้ป่วยไม่ต้องกังวลใจหากไม่ได้รักษา เนื่องจากรอยโรคเหล่านี้จะไม่เปลี่ยนแปลงไปเป็นมะเร็งผิวหนัง

**อ้างอิง**
 นิตยสารชีวจิต ฉบับวันที่ 16 พฤศจิกายน 2550

**ดูเพิ่ม**
 สิว- ฝ้า
หมวดหมู่:ชีววิทยา
หมวดหมู่:ตจวิทยา
กระเพาะปัสสาวะ

กระเพาะปัสสาวะ (urinary bladder) เป็นอวัยวะซึ่งเก็บปัสสาวะที่ไตขับถ่ายออกมาก่อนกำจัดออกจากร่างกายโดยการถ่ายปัสสาวะ กระเพาะปัสสาวะเป็นอวัยะยืดหยุ่นและเป็นกล้ามเนื้อแอ่ง อยู่ ณ ฐานเชิงกราน ปัสสาวะเข้าสู่กระเพาะปัสสาวะทางท่อไตและออกทางท่อปัสสาวะ ปริมาตรของกระเพาะปัสสาวะระบุไว้ระหว่าง 500 ถึง 1000 มิลลิลิตร
เป็นอวัยวะที่มีผนังเป็นกล้ามเนื้อเรียบ อยู่หลังหัวหน่าว เมื่อไม่มีน้ำปัสสาวะรูปร่างคล้ายหัวเรือบดตัด แต่ส่วนมาก กระเพาะปัสสาวะมีน้ำปัสสาวะอยู่เสมอ ดังนั้นในขณะมีชีวิต จึงมีรูปร่างค่อนข้างกลม
กระเพาะปัสสาวะมีความจุประมาณ 550 มิลลิลิตร แต่ โดยทั่วไปเมื่อมีปัสสาวะ 160 - 300 มิลลิลิตร ก็จะรู้สึกปวดปัสสาวะ และ ถ่ายปัสสาวะออก เมื่อมีน้ำปัสสาวะ 550 มิลลิเมตร มันจะสูงขึ้นมาอยู่หลังผนังหน้าท้อง ประมาณ 7 - 8 เซนติเมตร เหนือหัวหน่าว การถ่ายปัสสาวะจะต้องประกอบไปด้วย
# จำนวนปัสสาวะถ้าหากปัสสาวะเพิ่มมากขึ้นจนถึงจุดหนึ่ง ตั้งแต่ 150 - 400 ลบ.ซม. จะทำให้ผนังกระเพาะปัสสาวะตึงขึ้น
# เกิดรีเฟลกซ์การถ่ายปัสสาวะเนื่องจากการตึงของผนังกระเพาะปัสสาวะมีผลทำให้เกิดกระแสประสาทส่งไปยังไขสันหลังและสมองแล้วส่งกระแสประสาทกลับมากระตุ้นให้กล้ามเนื้อเรียบที่ผนังกระเพาะปัสสาวะบีบตัว
# ยิ่งความดันกระเพาะปัสสาวะมาก ยิ่งทำให้เกิดการอยากถ่ายปัสสาวะมากขึ้น การเกิดรีเฟลกซ์ การถ่ายปัสสาวะจะมีผลในการกระตุ้นให้สมองส่งกระแสประสาทมายงกล้ามเนื้อหูรูดมัดนอกของกระเพาะปัสสาวะให้คลายตัวและเกิดการถ่ายปัสสาวะขึ้น

**อ้างอิง**
หมวดหมู่:ระบบขับถ่ายปัสสาวะ
หมวดหมู่:อวัยวะ
หมวดหมู่:ระบบปัสสาวะ
ซาโซริ

ซาโซริ สามารถหมายถึง- ซาโซริ ตัวละครหลักจากภาพยนตร์เรื่อง Female Prisoner 701: Scorpion- อากาซึนะ โนะ ซาโซริ ตัวละครจากการ์ตูนเรื่องนินจาคาถาโอ้โฮเฮะ
หมวดหมู่:คำและวลีภาษาญี่ปุ่น
พอล ไซมอน

พอล ไซมอน (Paul Frederic Simon; 13 ตุลาคม พ.ศ. 2484 - ) นักร้อง นักแต่งเพลงชาวอเมริกัน หนึ่งในสมาชิกวงดูโอ ไซมอน แอนด์ การ์ฟังเกล ซึ่งมีผลงานร่วมกับอาร์ต การ์ฟังเกล ช่วงปี พ.ศ. 2507 - พ.ศ. 2513 และออกผลงานเดี่ยว
พอล ไซมอน เกิดในครอบครัวชาวโรมาเนียเชื้อสายยิว เป็นเพื่อนกับอาร์ต การ์ฟังเกล มาตั้งแต่เด็ก เคยมีผลงานร่วมกันมาตั้งแต่ปี พ.ศ. 2499 ในชื่อวงดูโอ "ทอม แอนด์ เจอรี" (การ์ฟังเกลใช้ชื่อแฝงว่า "ทอม กราฟ" ไซมอนใช้ชื่อแฝงว่า "เจอรี แลนดิส") และหันไปทำงานเดี่ยว ออกผลงานร่วมกับศิลปินหลายคน รวมทั้ง แคโรล คิง 
ในปี พ.ศ. 2507 พอล ไซมอน และอาร์ต การ์ฟังเกล ผลิตผลงานร่วมกันในสังกัตโคลัมเบีย เรคคอร์ดส ในชื่อ "ไซมอน แอนด์ การ์ฟังเกล" กับอัลบั้ม Wednesday Morning, 3 A.M. ในช่วงแรกไม่ได้รับการตอบรับที่ดีนัก  แต่กลุ่มผู้ฟังเริ่มชื่นชอบเพลง "The Sounds of Silence" จนกระทั่งเพลงนี้ติดอันดับหนึ่งในสหรัฐอเมริกา
ไซมอน แอนด์ การ์ฟังเกล มีผลงานอัลบัมร่วมกัน 5 ชุด มีซิงเกิลที่ประสบความสำเร็จเช่น "The Sounds of Silence", "Mrs. Robinson", "Bridge over Troubled Water", "Scarborough Fair" และ "The Boxer" ก่อนจะแยกย้ายกันไปทำงานส่วนตัว และกลับมาแสดงดนตรีสดร่วมกันเป็นครั้งคราว โดยครั้งที่ประสบสำเร็จสูงสุดคือ การแสดงสดที่เซ็นทรัลพาร์ก เมื่อวันที่ 19 กันยายน พ.ศ. 2524 ซึ่งมีผู้ชมมากกว่า 500,000 คน
หลังจากแยกวงในปี พ.ศ. 2514 พอล ไซมอนผลิตผลงานเดี่ยวออกมาอย่างสม่ำเสมอ ผลงานที่ประสบความสำเร็จคืออัลบัม Paul Simon (1972), There Goes Rhymin' Simon (1973), Still Crazy After All These Years (1975) โดยเฉพาะอัลบัม Graceland (1986) และ The Rhythm of the Saints (1990) ในแนวเวิร์ลมิวสิก ซึ่งทำให้เกิดกระแสความนิยมดนตรีประเภทนี้

**ผลงาน**

**อัลบัมในนาม ไซมอน แอนด์ การ์ฟังเกล**
 Wednesday Morning, 3 A.M. (1964) (#24 UK #30 US) - Sounds of Silence (1966) (#13 UK #21 US) - Parsley, Sage, Rosemary and Thyme (1966) (#15 UK #4 US) - Bookends (1968) (#1 UK #1 US) - Bridge Over Troubled Water (1970) (#1 UK #1 US, 8X Platinum) - The Graduate Original Soundtrack (1968) - The Concert in Central Park (1982) 

**อัลบัมเดี่ยว**
 The Paul Simon Songbook (1965)  - Paul Simon (1972) (#4 US) - There Goes Rhymin' Simon (1973) (#2 US) - Still Crazy After All These Years (1975) (#1 US) - One Trick Pony (1980) (#12 US) - Hearts and Bones (1983) (#35 US) - Graceland (1986) (#1 US) - The Rhythm of the Saints (1990) (#4 US) - Songs from The Capeman (1997) (#42 US) - You're the One (2000) (#19 US) - Surprise (2006) (#14 US) 

**อัลบัมบันทึกการแสดงสด**
 Paul Simon in Concert: Live Rhymin (1974) (#33 US)- Paul Simon's Concert in the Park, August 15, 1991 (1991) (#74 US)

**แหล่งข้อมูลอื่น**
 Official website for Paul Simon- Paul Simon at MySpace- Paul Simon at Last.fm
หมวดหมู่:นักดนตรีชาวอเมริกัน
หมวดหมู่:นักร้องอเมริกัน
หมวดหมู่:นักกีตาร์
หมวดหมู่:นักกีตาร์เบส
หมวดหมู่:ชาวอเมริกันเชื้อสายยิว
หมวดหมู่:บุคคลจากนวร์ก
หมวดหมู่:บุคคลจากนครนิวยอร์ก
หมวดหมู่:บุคคลจากรัฐคอนเนทิคัต